ચક્રમ ચમનીયાને એક દિવસ એવો વિચાર આવ્યો કે ધંધો જો કરવો હોય તો લોકોના દાંત સાફ કરી આપવાનો ધંધો કરવા જેવો છે… લોકોને જાતે બ્રશ કરવું પડે એના કરતાં, ઘર ઘર લોકોને ટૂથબ્રશ કરી આપવાનો ધંધો કરવો જોઈએ. કેટલાય લોકોને રોજી મળે. આમપણ લોકો રાંધવાવાળી રાખે, કામવાળી રાખે, ઈસ્ત્રીવાળા રાખે, માળી રાખે, એમ બ્રશવાળા પણ રાખે.. લોકોના દાંત પણ ચોખ્ખા રહે, ને એનો મોભો પણ વધે. સારું છે કે પતંજલિવાળાના ભેજાંમાં આ ધંધો આવ્યો નથી. સૂઝે તે પહેલા આપણે જ આ ધંધામાં ઝંપલાવવું જોઈએ. યાર સમાજમાં ભાઈનો વટ પડી જાય કે, ‘ભાઈને ત્યાં તો દાંત ઘસવા માટે ‘ટૂથબ્રશ‘ વાળા દાંત સાફ કરવા આવે..